
Нацрт
ЗАКОН

О ИЗМЈЕНИ И ЗАКОНА О ОБЕЗБЈЕЂЕЊУ КВАЛИТЕТА У ВИСОКОМ ОБРАЗОВАЊУ РЕПУБЛИКЕ

Члан 1.

У Закону о обезбјеђењу квалитета у високом образовању Републике („Службени гласник Републике Српске“, број 67/20) у члану 16. послије става 2. додају се нови ст. 3. и 4. који гласе:
„(3) Акредитација студијских програма се спроводи коришћењем различитих механизама обезбјеђења квалитета и модела акредитације студијских програма: рецензије, кластерске акредитације и појединачне акредитације.

  (4) Акредитација студијских програма се може спроводити у оквиру акредитације високошколске установе и/или као посебан поступак.“

Досадашњи ст. 3., 4., 5., 6 и 7., постају ст. 5., 6., 7., 8. и 9.
Члан 2.
У члану 24. став 6. мијења се и гласи:
„(6) На рјешење из става 4. овог члана ималац квалификације може улoжити жалбу Упрaвнoм oдбoру Aгeнциje у рoку oд 15 дaнa oд дaнa приjeмa рjeшeњa.
Послије става 6. додаје се нови став 7. који  гласи:

„(7) Oдлукa Упрaвнoг oдбoрa je кoнaчнa и  прoтив њe сe тужбoм мoжe пoкрeнути упрaвни спoр.“

Досадашњи став 7. постаје став 8.
Досадашњи став 8. који постаје став 9. мјења се и гласи:
„(9) Висина накнаде трошкова поступка професионалног признавања, ослобађање од плаћања накнаде трошкова и друга питања у вези са трошковима поступка професионалног признавања прописује се Правилником о одређивању висине накнада за пружање услуга из надлежности Агенције и врстама и начину расподјеле властитих прихода.“

Члан 3.

Овај закон ступа на снагу осмог дана од дана објављивања у „Службеном гласнику Републике Српске“.
Број:
ПРЕДСЈЕДНИК
Датум:
НАРОДНЕ СКУПШТИНЕ

Недељко Чубриловић
ОБРАЗЛОЖЕЊЕ

НАЦРТА ЗАКОНА О ИЗМЈЕНИ И ДОПУНИ ЗАКОНА О ОБЕЗБЈЕЂЕЊУ КВАЛИТЕТА У ВИСОКОМ ОБРАЗОВАЊУ РЕПУБЛИКЕ СРПСКЕ
I 
УСТАВНИ ОСНОВ 

Уставни основ за доношење овог закона садржан је у Амандману XXXII тачка 12. члана 68. Устава Републике Српске, према којем Република уређује и обезбјеђује, између осталог, образовање, као и у члану 70. став 1. тачка 2. Устава Републике Српске, којим је утврђено да Народна скупштина Републике Српске доноси законе. 
II 
УСКЛАЂЕНОСТ СА УСТАВОМ, ПРАВНИМ СИСТЕМОМ И 


ПРАВИЛИМА НОРМАТИВНОПРАВНЕ ТЕХНИКЕ 

III 
УСКЛАЂЕНОСТ СА ПРАВНИМ ПОРЕТКОМ ЕВРОПСКЕ УНИЈЕ

IV 
РАЗЛОЗИ ЗА ДОНОШЕЊЕ ЗАКОНА

        Разлози за доношење Закона о измјени и допуни Закона о обезбјеђењу квалитета у високом образовању Републике Српске садржани су у потреби прецизнијег формулисања појединих одредаба које се односе на моделе рецензије студијских програма и поступак акредитације студијских програма. Предложеним моделима би се рационализовали поступци акредитације, будући да је важећим Законом предвиђено да се поступци вањског вредновања за јавне високошколске установе финансирају из средстава Буџета Републике Српске. Такође, различити модели акредитације омогућавају квалитетнији и сврсисходнији поступак, јер укључују ангажовање стручњака из ужих научних области.           Такође, предложеним измјенама уређује се да ималац квалификације може поднијети жалбу другостепеном органу у складу са одредбама Закона о општем управном поступку („Службени гласник Републике Српске, бр. 13/02, 87/07 – испр. 50/10 и 66/18).
            Агенција је 1.9.2021. формирала Центар за информисање и признавање страних високошколских квалификација и преузела послове признавања које је водило Министарство за научнотехнолошки развој, високо образовање и информационо друштво. Центар представља ENIC/NARIC центар Републике Српске и обавља послове професионалног признавања страних високошколских квалификација. Предложеним измјенама уређује се и да је висина  накнаде трошкова поступка професионалног признавања, ослобађање од плаћања накнаде трошкова и друга питања у вези са трошковима поступка професионалног признавања прописана Правилником о одређивању висине накнада за пружање услуга из надлежности Агенције и врстама и начину расподјеле властитих прихода, који доноси Управни одбор Агенције, с обзиром да предметна накнада представља властити приход Агенције за високо образовањеза те из тог разлога не може бити предмет прописа којим се уређу административне таксе. 
V 
ОБРАЗЛОЖЕЊЕ ПРЕДЛОЖЕНИХ РЈЕШЕЊА

        У члану 1. Нацрта закона о измјени и допуни Закона о обезбјеђењу квалитета у високом образовању Републике Српске, у члану 16.  важећег Закона додају се нови ст. 3 и 4. којима се уређује да се акредитација студијских програма спроводи коришћењем различитих механизама обезбјеђења квалитета и модела акредитације студијских програма: рецензије, кластерске акредитације и појединачне акредитације и да се акредитација студијских програма може спроводити у оквиру акредитације високошколске установе и/или као посебан поступак. 
         Чланом 2. Нацрта закона у члану 24. важећег Закона, став 6. мијења се, уређујући да на рјешење о признавању стране високошколске квалификације, ималац квалификације може улoжити жалбу Упрaвнoм oдбoру Aгeнциje у рoку oд 15 дaнa oд дaнa приjeмa рjeшeњa, а послије става 6. додаје се нови став 7. који прописује да је одлукa Упрaвнoг oдбoрa кoнaчнa и да се  прoтив њe тужбoм мoжe пoкрeнути упрaвни спoр и на тај начин се врши усклађивање овог закона  са Законом о општем управном поступку („Службени гласник Републике Српске, бр. 13/02, 87/07 – испр. 50/10 и 66/18).
         Измијеном става 8. који постаје став 9. уређује се да је висина  накнаде, трошкова поступка професионалног признавања, ослобађање од плаћања накнаде трошкова и друга питања у вези са трошковима поступка професионалног признавања прописана Правилником о одређивању висине накнада за пружање услуга из надлежности Агенције и врстама и начину расподјеле властитих прихода, који доноси Управни одбор Агенције, с обзиром да предметна накнада представља властити приход Агенције те из тог разлога не може бити предмет прописа којим се уређу административне таксе. 

           Чланом 3. закона прописује се ступање на снагу закона.
VI ПРОЦЈЕНА УТИЦАЈА ЗАКОНА, ДРУГИХ ПРОПИСА И ОПШТИХ АКАТА

НА УВОЂЕЊЕ НОВИХ, ИЗМЈЕНУ ИЛИ УКИДАЊЕ ПОСТОЈЕЋИХ

ФОРМАЛНОСТИ КОЈЕ ОПТЕРЕЋУЈУ ПРИВРЕДНО ПОСЛОВАЊЕ   

VII
УЧЕШЋЕ ЈАВНОСТИ И КОНСУЛТАЦИЈЕ У ИЗРАДИ ЗАКОНА
VIII 
ФИНАНСИЈСКА СРЕДСТВА И ЕКОНОМСКА ОПРАВДАНОСТ 
ДОНОШЕЊА ЗАКОНА

За спровођење овог закона нису потребна додатна средства из буџета Републике Српске.
ПРИЛОГ
ЗАКОН О ОБЕЗБЈЕЂЕЊУ КВАЛИТЕТА У ВИСОКОМ ОБРАЗОВАЊУ 
РЕПУБЛИКЕ СРПСКЕ
(Текст предложене измјене и допуне уграђен у важећи текст Закона)

Члан 16.

(1) Акредитација је поступак вањског вредновања квалитета високошколске установе или студијског програма, заснован на самовредновању високошколске установе и оцјени независних стручњака. 

(2) Предмет акредитације су високошколске установе и студијски програми, а то укључује и поступке управљања високошколском установом, процесе којима се реализују студијски програми, унутрашњи систем квалитета у високошколској установи, ресурсе и потенцијале високошколске установе, те капацитете за промјене. 

             (3) Акредитација студијских програма се спроводи коришћењем различитих механизама обезбјеђења квалитета и модела акредитације студијских програма: рецензије, кластерске акредитације и појединачне акредитације.
            (4) Акредитација студијских програма се може спроводити у оквиру акредитације високошколске установе и/или као посебан поступак.

             (5) Акредитација се спроводи у складу са стандардима за акредитацију високошколских установа и студијских програма Републике који су усклађени са европским и међународним стандардима, те критеријумима за акредитацију високошколских установа и студијских програма у БиХ. 

      (6) Високошколска установа која има дозволу за рад подноси захтјев за
акредитацију високошколске установе и студијских програма за које има дозволу за рад у року од двије године од дана уписа у Регистар високошколских установа, који се води у Министарству.

            (7) Високошколска установа уписана у Регистар подлијеже периодичној акредитацији сваких пет година и периодичном вањском аудиту унутрашњег система обезбјеђења квалитета, а акредитовани студијски програми подлијежу периодичном вањском вредновању.

            (8) Високошколска установа уписана у Регистар дужна је да акредитује све студијске програме првог и другог циклуса студија за које има дозволу за рад.

             (9) Акредитација и вањско вредновање студијских програма одвија се према годишњем плану који сачињава Агенција. 

Члан 24.
(1) У поступку професионалног признавања врши се вредновање страног студијског програма на којем је стечена страна високошколска квалификација.

(2) Приликом вредновања страног студијског програма, Агенција може тражити стручно мишљење од високошколске установе која је матична за област којој припада страни студијски програм.

(3) Рјешење о признавању стране високошколске квалификације у сврху запошљавања обавезно садржи: назив, врсту, ниво и трајање (обим) студијског програма, назив стране високошколске квалификације на изворном језику, те врсту и ниво студија у Републици којем одговара студиј завршен у иностранству.

(4) Директор Агенције доноси рјешење из става 3. овог члана у року од 90 дана од дана пријема уредног захтјева за признавањем стране високошколске квалификације.

(5) Назив стране високошколске квалификације се у диспозитиву рјешења о признавању, по правилу, наводи у оригиналу (на изворном језику) и без превода.  

(6) На рјешење из става 4. овог члана имаоц квалификације може уложити жалбу Управном одбору Агенције у року од 15 дана од дана пријема рјешења.
(7) Oдлукa Упрaвнoг oдбoрa je кoнaчнa и прoтив њe сe тужбoм мoжe пoкрeнути упрaвни спoр.
(8) Рјешење из става 4. овог члана има значај јавне исправе.

            (9) Висина накнаде трошкова поступка професионалног признавања, ослобађање од плаћања накнаде трошкова и друга питања у вези са трошковима поступка професионалног признавања прописује се Правилником о одређивању висине накнада за пружање услуга из надлежности Агенције и врстама и начину расподјеле властитих прихода.


